stanford-oval/wikipedia huggingface dataset:
נורית סירקיס בנק
ביוגרפיה > פעילות ציבורית

סירקיס בנק פעילה בקידום וחיזוק נשים חד-הוריות, נשים מבוגרות ונשים שאינן נשואות מתוך מטרה לתת להן כלים להגיע לעצמאות ולשגשוג.
בשנת 2018 שמשה יו"ר ועדת השופטים לבחירת פרס שר החינוך לתרבות יהודית באמנות חזותית.
סירקיס מארחת בביתה קבוצות של נוער חילוני במסגרת מכינות קדם-צבאיות בשיתוף עם עמותת אל"י (לקידום שיח ישראלי-יהודי) וכן מארחת קבוצות קצינים בכירים בשיתוף עם עמותת דרכי אבות. משתתפת החל משנת 2015 בשבוע המחול היהודי מיזם של בית הספר למחול "הללו" לקידום מחול יהודי נשי.
על פעילותה ההתנדבותית קיבלה סירקיס-בנק ביולי 2019 את "אות הנשיא למתנדב" כהוקרה להתנדבות בתחומי הרוח, התרבות והאמנות.
במאי 2020 השתתפה בסדרה 'עוד ניפגש' בכאן 11 בתור שליחה לחדש קשר שנותק, בין בחורה חילונית לאביה החרדי.
ביוגרפיה > חזרה בתשובה

בשנת 1991, ביקרה סירקיס בתערוכה "החוויה היהודית במאה העשרים - משגאל עד קיטאי" באוצרותו של אברהם קמפף, שהוצגה בלונדון, במרכז האמנויות ברביקן, בהשפעת החוויה שעברה מול יצירות האומנות, החליטה לחזור בתשובה.
עם שובה לישראל, נרשמה ללימודי הדוקטורט והמשיכה את עבודתה במוזיאון ישראל, ובד בבד למדה שיעורים ביהדות מימימה אביטל, מהרב דניאל סטבסקי, מהרב יובל כהן אשרוב, ועוד.
בשנת 1992 הגיעה למדרשת "נתיב בינה" ברשותו של הרב שמואל דוד מרזל, שם למדה במשך ארבע שנים, לצד רמה בורשטין, עידית לימור, נועה ירון דיין ואלונה איינשטיין, במקביל למדה והושפעה רבות מהאדמו"ר מביאלא-לוגאנו, הרב בן ציון רבינוביץ.
החל משנת 2000 היא מעבירה שיעורי תורה באופן קבוע.
סירקיס בנק נשואה לד"ר מורי בנק, רופא שיניים יליד דרום אפריקה. השניים הורים לשלושה ילדים. אחת מהם, אליאנה ברכה, נישאה לאברהם ישעיהו שטרנבוך, נכדו של ראש בד"ץ העדה החרדית, הרב משה שטרנבוך.
תערוכות נבחרות > כאוצרת

"עולמות של משמעות, יצירות שמן של האמן דוד ברוך ולק", הגלריה החברתית, מוזיאון לאמנות יהודית ע"ש וולפסון, ירושלים, דצמבר 2010
"סוד היחיד והיחד", תערוכת הקבע החדשה במוזיאון ולפסון לאמנות יהודית בהיכל שלמה, אוקטובר 2011
"איזה יופי של עולם, ציורים, רישומים והדפסים של פאול קור" 2011, הגלריה החברתית, היכל שלמה - 
תערוכה המתמקדת בדואליות של העולם מתוך יצירותיו של האמן פאול קור, עם דגש ליצרתו 'לפעמים'.
"מעולם היחיד, חפצים של אנשים שהטביעו חותם בדורם",2011, תצוגת קבע, מוזיאון היכל שלמה - 
תערוכה אשר מראה דרך אינדיבידואלים משמעותיים בהיסטוריה הישראלית והיהודית כגון אסיר ציון הרב יוסף מנדלביץ' והאופן בו היחיד משתלב עם הכלל.
"אבשלום ליפמן, סודם של הדברים הפשוטים", הגלריה החברתית, ינואר 2012, היכל שלמה - 
תערוכה אשר עוסקת בגבולות המגבילים של החברה הדתית והחופש שניתן בתוכה לאומנות מראייתו של האמן הדתי אבשלום ליפמן
"נשים יוצרות בהשראת טקסט", אפריל 2012, הגלריה החברתית, היכל שלמה - 
תערוכה אשר מהווה פלטפורמה להציג את הטקסט התורני מנקודת המבט של נשים יוצרות ומציגה מבט רענן.
"האני שבכל הדברים, פורטרטים של הלל אלקיים", הגלריה החברתית, היכל שלמה, ירושלים, אוגוסט 2012.
"על מזבחות ואנשים", רחלי טאובר ו"אותיות משמים וגוונים של קדושה", דורית גור, פברואר 2013, היכל שלמה - 
תערוכה אשר מעניקה משמעות עמוקה ורצינית על הצורה שבה קורבנות אישיים נעשים מול קורבנות לאומיים דרך הסמל העתיק של המזבח.
"צמאה נפשי, ביטויים חזותיים להשתוקקות לקדושה באמנות יהודית עכשווית", הביאנלה לאמנות יהודית, ספטמבר 2013.
"עולמות": עזרא לנדאו צילומים". צילומים שנונים העוסקים במפגש בין תפיסות חיים שונות. היכל שלמה. נובמבר 2014.
"היכלות של אור: יצירותיו של יורם רענן" הגלריה החברתית ושילוב בתצוגת הקבע, מוזיאון היכל שלמה, ירושלים, מרס 2014.
"בעיניים אחרות: יוצרים בהשראת האחר", תערוכה קבוצתית משולבת בתצוגת הקבע מוזיאון היכל שלמה, נובמבר 2014.
"אמא עילאה: אמנות האימהות", הביאנלה ה-2 לאמנות יהודית עכשווית. מוזיאון היכל שלמה. ספטמבר 2015. תערוכת המשך באוניברסיטה העברית, ירושלים. פברואר 2016.
"להפוך את החושך לאור": תערוכה קבוצתית, גלריית Art&Wine ביפו העתיקה. פתיחה, דצמבר 2017.
תערוכת האמנות הישראלית של בנק הפועלים – אוצרות ובחירה של היצירות של 15 אמנים מהמגזר החרדי. פתיחה מאי 2018
תערוכת 'הזדמנות לאומנות' של המרכז לאומנות חזותית בית שמש, 'סטראט', במתנ"ס גוונים בשיתוף עיריית בית שמש. יולי 2019.
פרסומים

Bank, Nurit Sirkis, Opposites United: The Square-Round Silver Wedding Ring, Ars Judaica: The Bar-Ilan Journal of Jewish Art;2013, Vol. 9, p101-110, April 2013 (באנגלית)
ציורי הקיר של פומפיי, פורסם במוזיאון ארצות המקרא בירושלים[דרוש מקור]
גלריה

דר נורית סירקיס בנק בטקס הענקת פרס שר החינוך עם זוכת הפרס ציפי מזרחי, האמנית חנה כהן זאדה, וראש המחלקה לאמנות במכללת אמונה יעל סרלי
דר נורית סירקיס בנק יושבת ראש ועד השיפוט לפרס יצירה חזותית יחד עם שר החינוך נפתלי בנט והרב איתיאל בר לוי מנהל אגף תרבות יהודית
הערות שוליים

1 2  מעיין כפיר, נורית סירקיס-בנק: "באמצע המוזיאון, התאהבתי באלוקים לנצח", באתר הידברות, 25.02.16
↑  אילת כהנא, מהאמנות באהבה, "פנימה", מרחשוון תשע"ד
↑  מסכת חמצן של שפע - שני אנשים, שאלות זהות. והפעם: אם ובת, רות סירקיס ונורית סירקיס בנק על יצירה והשראה, באתר תכלת תקשורת, 25/10/2015
1 2  אפרת שטרן, אלוקים שבתוך התמונה, באתר ערוץ 7, 18 בפברואר 2015
↑  על נורית סירקיס בנק, באתר אידיאליסט
↑  דוד שפרבר, היהודי בראי התקופה, באתר ערב רב
↑  הביאנלה של ירושלים, באתר ארטפורטל
1 2  רות סירקיס על שני ילדיה שחזרו בתשובה: "הקשר ההדדי טוב מאוד", באתר Xnet‏, 25 בפברואר 2019
↑  נורית סירקיס-בנק, באתר בצלאל
↑  ישיבת ועדה של הכנסת ה-20 מתאריך 07/03/2017 - פתיחת תערוכה "ירושלים שלי" מעבודותיהן של אמניות ירושלימיות - לציון יום האישה הבינל"א, באתר כנסת פתוחה
1 2  תקדים: שבוע מחול חרדי - עוד נדבך באמנות חרדית, באתר בחדרי חרדים, 12 בנובמבר 2017
↑  kikar.co.il בשיתוף אמנות ואמונה, ‏ערב אמנות ואמונה: האמנות החרדית מתעוררת, באתר כיכר השבת
↑  סגל המרצים באתר start-art
↑  הרבנית נורית סירקיס בנק - שירת הים, בערוץ הידברות
↑  מוטי רובינשטיין, סיקור: תחרות הכרזות להנצחת הגבורה היהודית בשואה, באתר פאשקעוויל, 06/02/14
↑  גליה היפש, תורתן אומנותן, מגזין נשים, י"ז באלול, תשע"ז, עמ' 58-66
↑  Rhona Lewis, ‏‏Dream Big, My Global Village Soul, ‏March 25, 2019, באתר JewishPress
↑  Sharon Altshul, ‏‏President Rivlin Honors Volunteers , באתר BJLIfe
↑  מצייר את החמוקיים של ארץ ישראל, באתר ynet, 22 באפריל 2012
↑  אוצרת: נורית סירקיס בנק בירושלים , באתר ירושלים נט
↑  "אנא בכח" - התערוכה של האמנית דורית גור, באתר ARTBEAT
↑  פירושים שונים לאומנות יהודית, אתרוג,  טבת תשעד - דצמבר, 2013, גיליון 62, עמוד 46
↑  תערוכה שמחברת עולמות, באתר חב"ד
↑  העין והלב - תערוכת צילום חדשה של הצלם עזרא לנדאו, באתר aish
↑  סרט על תערוכת היחיד של הצלם עזרא לנדאו, באתר הידברות
↑  הביאנלה של ירושלים לאמנות יהודית עכשוות 2015, באתר התאחדות המלונות בירושלים
↑  הרצאה ומפגש אמנים בתערוכת 'אמנות האמהות', באתר האוניברסיטה העברית בירושלים
↑  תערוכת אמנות נדירה: להפוך חושך לאור, באתר בחדרי חרדים, 20 בדצמבר 2017
↑  ענת יצחקי
↑  מנוחה ינקלביץ
↑  אתי מולא, תערוכת 'הזדמנות לאומנות' , אתר שמש נט
| --- | --- |
בקרת זהויות :  NLI: 987007309914305171  VIAF: 5196160667732103560007   WorldCat (עם VIAF): 5196160667732103560007 
ראובן רבלין מעניק את "אות הנשיא למתנדב" לסירקיס בנק
הענקת אות הנשיא למתנדב, ביולי 2019
פרובוקציה

זוג איילי אציל מתגרים אחד בשני בניסיון לזכות בשליטה בעדר. אם ההתגרות לא תקבל תגובה היא תסתיים בלחימה הדדית.
פעילים עירומים בסן פרנסיסקו מייצרים פרובוקציה כמחאה נגד חוק למניעת הסתובבות בעירום.
פרובוקציה (בעברית: התגרות) היא עשיית מעשה קטן או אמירה של דבר מסוים שמטרתו היא יצירת תגובה גדולה יותר לטובת הצד המתגרה.
המושג בא מלטינית - פרובוקאטיו (Provocatio) היה מושג במשפט הרומי ערעור על פסק דין קונסולארי שקבע עונש. המשמעות המקורית של המושג היא פנייה לאספת הקנטוריות בבקשה לדחות ביצוע עונש. כל אזרח רומי לאחר שנגזר עונשו היה יכול לפנות לאספת העם ולערער.
קיימים מספר שימושים לפרובוקציה כטקטיקה ביחסים בין בני אדם, ביחסים בינלאומיים, באסטרטגיה צבאית או פוליטית, בשיווק, באמנות, במשפטים ובתחומים אחרים.
בהקשר הפוליטי, המונח "סוכן פרובוקטור" (מצרפתית: Agent Provocateur) מציין הפעלת סוכן משטרי בקרב קבוצות אופוזיציה, הנועד ליצור פרובוקציות שיובילו לתגובה חברתית שלילית כנגד האופוזיציה. עם זאת, קיימות גם פעולות פרובוקטיביות של קבוצות פוליטיות או מדינות, אשר נועדות למשוך תגובה או לעורר תשומת לב.
במשפטים, למונח "פרובוקציה" משמעות מסוימת בהקשר ההגנה על נאשמים בעבירות נגד הזולת. במקרים כאלה, ההגנה טוענת, כי "פרובוקציה" של קורבן הפשע הובילה לביצועו. כך, למשל, תקיפת אדם אשר התגרה בתוקף. הגם שטענות אלה מושמעות לעיתים על ידי פרקליטי הגנה, אין להן תקפות מיוחדת (למעט מקרים של הגנה עצמית וכדומה).
בתחום השיווק והפרסום, הפרובוקציה נועדה למשיכת תשומת לב למוצר. נטען לעיתים כי פרסומאים יוצרים "שערוריות מכוונות" (כלומר, מסעות פרסום פרובוקטיביים במכוון), על מנת שיצרו שיח ציבורי ויובילו לדיון במוצר או בטיבו גם בתקשורת ההמונים. הפרובוקציה עלולה לפעול לפרסומאי כחרב פיפיות: אם היא מעוררת מחלוקת ציבורית עזה מדי, המוצר לא ימכר. בתחום האמנות, פרובוקציה משמשת אחד הכלים האמנותיים להעברת מסרים.
דוגמאות

דוגמה למשפט פרובוקטיבי:
אדם שאומר לאוהביו של אדם אחר, שנרצח: "טוב שרצחו אותו, הוא היה אדם רע" (מטרת המשפט היא לעורר תגובה).
דוגמה למעשה פרובוקטיבי:
היחסים בין שתי מדינות במצב רע, ואחת המדינות רוצה לפתוח במלחמה. לשם כך מדינה זו גורמת לתקרית גבול קטנה. אם המדינה השנייה תגיב ותפתח במלחמה, הרי בכך היא נכנעה לפרובוקציה.
לעיתים נאמרת המילה "פרובוקטיבי" בהקשר של מין למשל על איש או אישה המתלבשים בלבוש חושפני או על קליפ בעל אופי מיני, בשל העובדה שמטרתם היא ליצור גירוי מיני ורגשי אצל אנשים אחרים.
מקובל לראות בפרובוקציה מעשה שלילי. עם זאת לעיתים מהווה הפרובוקציה כלי להדגשת עמדה מסוימת או ליצירת מודעות ציבורית לנושא מסוים. למשל, אדם רוצה להעלות למודעות הציבורית את עניין האבטלה והקושי להשיג עבודה. לשם כך הוא יושב בכיכר העיר לעיני כולם, וכששואלים אותו מדוע אינו עובד הוא עונה "אין עבודה". כך הוא מעלה את הבעיה למודעות הציבורית.
הערות שוליים

↑  Provocatio, באתר הויקי Nova Roma
| --- | --- |
בקרת זהויות :  GND: 4316888-7 
ערך זה הוא קצרמרבנושא מדעי החברה. אתם מוזמנים לתרום לוויקיפדיה ו.
עדי-קשת כהן

| --- | --- |
אין תמונה חופשית
 לידה:  28 בדצמבר 1988 (בת 35) ישראל עין חרוד מאוחד, ישראל
 תקופת הפעילות:  מ-2014
 מקום לימודים:  תלמה ילין, רימון בית ספר למוסיקה
 סוגה:  אינדי, ארט פופ
 שפה מועדפת:  עברית ואנגלית
 כלי נגינה:  פסנתר
 חברת תקליטים:  נענע דיסק
 שיתופי פעולה בולטים:  תמיר מוסקט, דניאלה ספקטור, ג'יין בורדו
 
עדי-קשת כהן (נולדה: 28 בדצמבר 1988) היא זמרת-יוצרת, פסנתרנית, מוזיקאית, מלחינה ומעבדת ישראלית.
ביוגרפיה

כהן נולדה בקיבוץ עין חרוד מאוחד בשנת 1988. המשפחה עברה בין מספר קיבוצים בארץ ולבסוף השתקעה ברחובות. בגיל 8 החלה ללמוד פסנתר קלאסי. בתיכון למדה בתלמה ילין במגמת ג'אז. לאחר שחרורה מצה"ל החלה ללמוד מוזיקה ברימון בית ספר למוסיקה. במסגרת לימודיה ברימון זכתה במקום הראשון בתחרות "שירימון" ע"ש מירב גרבר על ביצוע השיר שני שושנים, במקור של שושנה דמארי.
קריירה

בשנת 2013, לאחר לימודיה ברימון, החלה להופיע באופן עצמאי במועדונים כמו לבונטין, אוזןבר וקפה ביאליק. באותה שנה הקימה את להקת "BearMoonTree" עם הבסיסט מתי גלעד (ג'יין בורדו, לולה מארש) והגיטריסט יובל וילנר (כוכבת על). בשנת 2015 הוציא ההרכב מיני-אלבום. הלהקה הופיעה על במות שונות בארץ, ביניהן פסטיבל "Tune In".
בשנת 2016 החלה כהן בקריירה עצמאית כאמנית סולו. במסגרת תוכנית רדיו שהוזמנה אליה ב-88fm, פגשה את המתופף והמעבד יואב ארבל (אסף אבידן, ג'יין בורדו ואחרים). הוא הצטרף אליה למסע הופעות בהרכב דואו של פסנתר, תופים וקולות בלבד. בשנת 2017 החלו לעבוד יחד על הפקת אלבום הבכורה של כהן, שיתבסס על הצליל והאנרגיה הבימתית שייצרו בהופעותיהם.
בשנת 2017 הופיעה בפסטיבל יערות מנשה. בפסטיבל השתתפו בין היתר אורפנד לנד, אביתר בנאי, אלון עדר, אסתר רדא, וגל דה פז.
בשנת 2018 התארחה וחיממה את סבב ההופעות של נעם רותם. כהן שיתפה פעולה עם אמנים רבים ובהם תמיר מוסקט, דניאלה ספקטור, ג'יין בורדו, דניאל רובין, Totemo, אלון לוטרינגר, רוני בר הדס ואחרים.
בדצמבר 2019 הוציאה גרסת כיסוי לשיר "חור בלבנה" של להקת רוקפור עבור כאן 88 לציון 25 שנה להוצאת האלבום "האיש שראה הכל". השיר יצא בשיתוף עם תוכנית סינטיסייזר שבה השתתפה. באותה שנה השתתפה בערב "אם זאת אהבה", ערב שירי אהבה מיזוגניים לרגל יום האהבה. בערב השתתפו בין היתר אלה רונן, דניאל רובין ועדי שחם. את הערב הנחתה נטע עמית מאתר החדשות פוליטיקלי קוראת.
בשנת 2020 השתתפה בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, גבע אלון, עינב ג'קסון כהן, עומר מושקוביץ, רם אוריון, אלישע בנאי, סיון טלמור, פלורה, עומר קורן ואחרים.
באותה שנה השתתפה כהן בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, אלקטרוני, ג'אז ואקספרימנטלי.
בשנת 2021 הוציאה גרסת כיסוי לשירה של קרול קינג "It's Too Late" עם עוזי רמירז לציון חמישים שנה לאלבום Tapestry.
האלבום Battleships

בינואר 2021 יצא אלבום הבכורה של כהן, "Battleships", בהפקה מוזיקלית משותפת של כהן ויואב ארבל, ובמעורבות והשתתפות מוזיקאים רבים, ביניהם נגני הפילהרמונית שניגנו בכלי קשת ונשיפה, תמיר מוסקט והמפיק האמריקאי זוכה הגראמי ג׳ון קונגלטון ((אנ')) (לנה דל ריי, בונו). את שירי האלבום כתבה והלחינה כהן. האלבום זכה במענק "הפקת אלבום" ממפעל הפיס.
הסינגל הראשון מהאלבום, "Sincere", יצא בנובמבר 2019 ונכנס לפלייליסט בחירת העורכים של תחנת הרדיו כאן 88. הסינגל השני, "Only Birds", יצא בפברואר 2020. הוא נכנס לפלייליסט של הרדיו הגרמני "RBB Radieins", זכה אף הוא לשבחי הביקורת וסוקר במגוון בלוגים ואתרי מוזיקה מחוץ לישראל. הסינגל השלישי, "Losing You", זכה אף הוא להצלחה רבה. שיר הנושא, "Battleships", יצא בנובמבר 2020.
שירי האלבום הושמעו בתחנות רדיו רבות והאלבום זכה לשבחי הביקורת. כהן הוזמנה להופיע בתוכניתו של יואב קוטנר "לייב בג׳אם של קוטנר". קוואמי הכתיר את האלבום כאחד מטובי האלבומים של שנת 2021:
אחד האלבומים הכי טובים של השנה הזאת, זה מישראל הדבר הזה
הערות שוליים

↑   גמר שירימון 2011 - עדי כהן - שני שושנים - מקום ראשון!, סרטון  באתר יוטיוב (אורך: 4:34)
↑  "רגע לפני שהם עולים על הגל"- ציפי פישר על ההופעה של ה-"BearMoonTree" בפנקס הקטן - Columbus Music Magazine, באתר Columbus Music Magazine, ‏באוקטובר 2014
1 2  מערכת כאן, בחירות העורכים - כאן 88 | 5.11.2019, באתר כאן – תאגיד השידור הישראלי, 6 בנובמבר 2019
↑   לעוף, לראות דינוזאורים וגם להעיר את אמא. מה ששמעתם, באתר הארץ, 3 באוגוסט 2021
↑   אביתר בנאי, אורפנד לנד, The Girls ועוד בפסטיבל יערות מנשה 2017, באתר וואלה, 20 במרץ 2017
↑  "נקודתיים": נקודת חן מארחת את עדי-קשת כהן - KZradio רדיו הקצה, באתר KZradio רדיו הקצה, ‏2 ביוני 2021
↑  KZradio רדיו הקצה - אינקובטור - מחוץ למיינסטרים הישראלי - תכנית מס' 2!, באתר KZradio רדיו הקצה, ‏4 במרץ 2020
↑  אנרגיה חלופית: המלצות לסופ"ש, באתר כלכליסט, 7 בפברואר 2019
↑  יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020
1 2  החיים קורים כשמתכננים תכניות אחרות /// ריאיון עם עדי-קשת כהן לרגל צאת אלבום הבכורה שלה Battleships - Columbus Music Magazine, באתר Columbus Music Magazine, ‏1 בפברואר 2021
↑  עינב שיף, מבטיחות ומקיימות: המוזיקאיות הישראליות שאתם צריכים להכיר, באתר ynet, 9 בפברואר 2021
↑  KZradio רדיו הקצה - הקצה שלי - עם עדי-קשת כהן, באתר KZradio רדיו הקצה, ‏3 בundefined 2021
↑   עדי קשת כהן - Only Birds (Miss My Shot) (לייב בג׳אם של קוטנר), סרטון  באתר יוטיוב (אורך: 4:59)
↑  קוואמי עם שירי סיקוול (חלק 1) ועם הגיבורות האלטרנטיביות של (בעיקר) השנים האחרונות (חלק 2), אחינעם בר, גלגלצ, 22 במרץ 2021
| --- | --- |
בקרת זהויות :  NLI: 987008496590505171  MusicBrainz: c8a447d6-70f5-435b-b026-3c42461c445b  VIAF: 236159032563201180077   WorldCat (עם VIAF): 236159032563201180077
חוצות היוצר

| --- | --- |

חוצות היוצר
 מידע
 עיר:  ירושלים
 תאריך ייסוד:  1969
 מייסדים:  דוד פלומבו, טדי קולק
 קואורדינטות:  31°46′31″N 35°13′34″E﻿ / ﻿31.775225°N 35.22618056°E﻿ / 31.775225; 35.22618056
 שכונות נוספות בירושלים
  (למפת ירושלים העתיקה מוגדלת) חוצות היוצר(למפת ירושלים העתיקה רגילה) חוצות היוצר(למפת ירושלים רגילה) חוצות היוצר(למפת ירושלים מוגדלת) חוצות היוצר he
 
סדנאות חוצות היוצר
תצלום לילה של מתחם חוצות היוצר וסביבתו בזמן היריד
חוצות היוצר בשנות השבעים
חוצות היוצר הוא מתחם סדנאות אמנים הממוקם בחלקו הצפוני של גיא בן הינום בין בריכת הסולטאן לפארק טדי בירושלים, למרגלות שער יפו ומגדל דוד, באזור בו שכנה בעבר שכונת ג'ורת אל-ענב. בחוצות היוצר מתקיים מדי קיץ יריד אמנים הנושא את שמו. המתחם שוכן בתוך שני מבני רכבת משני צדדיו של רחוב "מעבר ג'יימס פלט" המחבר את רחוב חטיבת ירושלים אל רחוב דרור אליאל.
היסטוריה

המבנים באזור נבנו בשנת 1930 בעידודו של שלטון המנדט הבריטי והיו חלק מן השכונה המעורבת (ליהודים וערבים) ג'ורת אל-ענב, שנוסדה ב-1892. בין השנים 1948–1967 היה חלק מהקו העירוני שחצה את ירושלים - שטח הפקר חרב וממוקש. הרעיון להקים במבנים הנטושים של ג'ורת אל-ענב שכונת אמנים, הועלה לראשונה בשנת 1965 על ידי הפסל והצייר דוד פלומבו. בשנת 1966 החליט ראש עיריית ירושלים טדי קולק לממש את הרעיון באמצעות החברה העירונית החברה לפיתוח מזרח ירושלים שייעדה אותו למרכז אומנות, במטרה ליישב את האזור הנטוש הסמוך לחומת העיר העתיקה. הפרויקט קיבל תנופה לאחר מלחמת ששת הימים כחלק מתוכנית לפינוי ושיקום אזור הקו העירוני ולהקמת גן לאומי סובב חומות ירושלים.
במבנים המשופצים נפתחו 26 גלריות וסדנאות לאמנים ואומנים כגון ציירים, פסלים, אורגים, צלמים, צורפים, קליגרפים וכדומה. בספטמבר 1969, החלו האמנים הראשונים להיכנס למתחם, ביניהם: האמן הרב-תחומי מוטקה בלום, בית מלאכה לעיצוב תכשיטים ותשמישי קדושה של מנחם ברמן, מפעל לאריגת שטיחי קיר של ג'ורג' גולדשטיין, סדנא לקרמיקה אמנותית של יעקב דר, סדנא לניפוח זכוכית של שלמה נקר, סדנא לצורפות של חיים פז, מפעל לאריגי אופנה של לויטה תדמור ואולפן קולנוע קטן של אריה ממבוש ונינה מאיו שהועבר לירושלים מפאריס.
בשנת 2009 החלה החברה לפיתוח מזרח ירושלים ביוזמה לשינוי אופי המתחם ולמסחר אותו, בדומה לרחוב ממילא הסמוך. האמנים שמפעילים את הסדנאות נדרשו לפנות את המתחם. בשנת 2011 גובש הסכם שלפיו בשלוש השנים הקרובות לא יפונו האמנים מהסדנאות בהן הם פועלים.
בדצמבר 2009 פתח במתחם השף משה בסון את "מסעדת האקליפטוס" עטורת הפרסים (שפעלה בעבר במיקומים אחרים).
יריד חוצות היוצר

יריד חוצות היוצר נערך לראשונה בספטמבר 1970, במלאת שנה לפתיחת המתחם. ביריד הראשון הציגו בסך הכל 24 אמנים (11 אמנים שעבדו במקום באופן קבוע ו-13 אמנים אורחים). מאז מתקיים היריד בקביעות מדי שנה במשך שבועיים. במשך השנים גדל היריד, בשנת 1976 כבר השתתפו בו 100 אומנים ואמנים וביקרו בו 300,000 מבקרים. בשנת 1978 השתתפו לראשונה ביריד אמנים ממזרח ירושלים והגדה המערבית. בסוף שנות ה-80 החל היריד לערוך גם הופעות מוזיקה במהלך היריד.
היריד מתקיים בשעות הערב והאזור, כולל חומות העיר העתיקה מואר בתאורה צבעונית מיוחדת. החל משנות התשעים הורחב היריד מתחומי חוצות היוצר אל בריכת הסולטאן הסמוכה, תוך שהוא כולל הופעות מוזיקה, סדנאות יצירה, פעילויות לילדים ותצוגות של אומנים מארצות חוץ (ביתנים בולטים הם של ארצות דרום אמריקה, סין, רוסיה ארצות אפריקה ועוד).
היריד מושך כמות מבקרים רבה (בשנת 2018 נערכו לקליטת 100,000 איש בעשרה ימים), תושבי העיר ותיירים ונחשב ל"מסורת בירושלים ולאטרקציה התיירותית והאמנותית הגדולה ביותר בתקופת הקיץ" (לפי אתר עיריית ירושלים). המנהלת האמנותית והמפיקה של היריד היא שרה מלכה, המשמשת בתפקיד למעלה מ-40 שנה.
בקיץ 2020, בשנת ה-50 שלו בוטל היריד, בעקבות מגפת הקורונה בישראל. הוא חזר שוב בקיץ 2021.
הערות שוליים

1 2  החיים חזרו לשני מיבני־האבן שלמרגלות חומת העיר העתיקה, מעריב, 9 בספטמבר 1969
↑  מינהלת החרום של הבירה ־ לקואליציית־קבע, על המשמר, 16 ביוני 1967
↑  ניר חסון, ראש העיר ירושלים מתנגד לפינוי חוצות היוצר, באתר הארץ, 18 בדצמבר 2009
↑  אמני חוצות היוצר בירושלים ניצחו במאבק ולא יפונו, באתר הארץ, 7 ביולי 2011
↑  שפים למען השלום - בלוג חיים משותפים - קרן קטקו איילי
↑  ישראל כהן, אמנות בחוצות ירושלים, דבר, 7 בספטמבר 1970
↑  בירושלים ננעל יריד חוצות היוצר, מעריב, 22 באוגוסט 1976
↑  יונתן פלג, להשלים הפסיפס של יישוב ירושלים בכל הדורות, דבר, 11 ביולי 1978
↑  גדעון ויגרט, חוצות היוצר הערבי, דבר, 8 באוגוסט 1979
↑  למעלה ממאה אמנים ואומנים, חדשות, 9 באוגוסט 1991
↑  דפנה יעקובוס רנצר, פסטיבל חוצות היוצר בירושלים יוצא לדרך, באתר כל העיר, 3 באוגוסט 2018
↑  סיגל קליין, מי מנהלת את חוצות היוצר למעלה מ-40 שנה?, באתר כל העיר, 16 ביולי 2018
↑  רפי גמיש, תחת מגבלות התו הירוק: פסטיבל חוצות היוצר חוזר, באתר כל העיר, 9 באוגוסט 2021
מיס לוקסמבורג

| --- | --- |
 תאריך ייסוד:  1927 
 www.missluxembourg.lu
 
כריס סקוט, זוכה תחרות 1989
מיס לוקסמבורג היא תחרות יופי בלוקסמבורג.
התחרות נוסדה בשנת 1927, הזוכה בתחרות מיועדת לשמש כשגרירה תרבותית של המדינה.
הדרישות מהמתמודדות הן להיות אזרחית המדינה, בין הגילאים 18–26, להיות רווקה ללא ילדים, ובעלת נכונות לכהן בתפקיד חברתי או הומניטרי.
התחרות בדרך כלל נערכת ב"קזינו 2000" שבדרום המדינה.
בשנת 1959 הצטרפה הדוכסות לתחרויות הבינלאומיות של מיס תבל ומיס עולם. הזוכה במיס לוקסמבורג משתתפת בתחרות מיס עולם.
יעקב הלוי ממרויש

| --- | --- |
 מקום פעילות:  מרויש
 פטירה:  1233 ד'תתקצ"ג
 תקופת הפעילות:  ?–1243 
 השתייכות:  רבני פרובאנס, ראשונים, חסידי אשכנז
 תחומי עיסוק:  פסיקה
 בני דורו:  הרמב"ם, ר' שמואל הספרדי, ר' יהודה החסיד
 חיבוריו:  שו"ת מן השמים 
 
רבי יעקב ב"ר לוי הלוי ממרויש (? - ד'תתקצ"ג, 1233) - רב ומקובל מחכמי יהדות פרובנס בתקופת הראשונים, מחבר הספר שו"ת מן השמים. נמנה בין בעלי התוספות. כן כונה בעבר בשם רבי יעקב 'החסיד' או 'הקדוש'.
תולדותיו

ר' יעקב הלוי, נולד לר' לוי. התגורר במרויש (כיום: מארווז'ול (אנ')), וטרוייש. שימש כפוסק ונחשב למקובל. רבי אלעזר אזכרי כתב שהיה גיסו של רבי מרדכי בן הלל, אך מדובר בטעות בינו ובין רבי יצחק מקורביל.
שו"ת מן השמים

רבי יעקב הלוי, חיבר ספר שאלות ותשובות - "שו"ת מן השמים", אשר נודע בייחודיותו בכך ששאל את שאלותיו מהשמיים.
הרדב"ז, שהיו בידיו קצת מהשו"ת של רבי יעקב, כותב עליו כי הוא היה "חכם גדול מקובל" ו"היה שואל שאלות מן השמים". וכן תיאר את באמצעות מה שאל מן השמים את שאלותיו: "... על ידי התבודדות ותפילה והזכרת שמות, והיו משיבין לו על שאלותיו".
כן גם נכתב בספר שם הגדולים כי "רבינו יעקב החסיד, היה שואל שאלות מן השמים בהלכות ובפסקי-דינין ולהכריע בין הפוסקים. ומשיבים לו". והביא גם את דברי הרדב"ז ש"היה אחד מהגדולים בקבלה".
דברים דומים, ובהרחבה, נמצאו בכתב יד: "שאלות מפסקי הלכות ששאל החכם החסיד הנודע בשערים על מרומי קרת, הדופק דלתי מרום רבי יעקב ב"ר לוי, גבר וחסיד ה' מעיר טרויש, אשר שמעו הולך בכל המדינות, על חסידותו ותמימותו הכל סומכין, וראוי לסמוך עליו, וככה משפטו כל הימים, כל זמן שהלכה מסופקת לו ציווה לנעול שערי מדרשו, ואזי ה' במראה אליו יתוודע, וכל ספקותיו מודיעים לו, וזאת גלוי וידוע לכל כי אינו יודע ואינו רואה ואין מקיץ עד שלוקחים עניין ידוע ומקריבין לפתח בית מדרשו ומיד היה נוער משנתו. ושמענו כי קודם כן הייתה מעלה כזאת לרש"י ז"ל, אבל על זה החסיד ראינו פליאות גדולות ונוראות על ספריו ועל דברו ויקם עדות ביעקב ותורה שם בישראל ומקצת דבריו כתבנו".
לקריאה נוספת

"ר' יַעֲקֹב מִמַּרְוֵישׁ", האנציקלופדיה העברית (כרך כ, עמ' 26 -27), חברה להוצאת אנציקלופדיות, תשל"א.
הרב ראובן מרגליות, שו"ת מן השמים, מוסד הרב קוק, תשי"ז.
שניאור זלמן שכטר, ‏"יעקב הלוי ממרויש", במהדורת 1901–1906 של האנציקלופדיה היהודית (באנגלית)
הערות שוליים

↑  ע"פ מאמר מאת דייוויד שפירו והביא סימוכין לדבריו מגרשם שלום בספרו "זרמים ראשיים במיסטיקה היהודית".
↑  חרדים סוף דף מב (הביאו החיד"א בשם הגדולים אות רכד ד"ה ואני הצעיר).
↑  הרב ראובן מרגליות, הקדמה, שו"ת מן השמים, מוסד הרב קוק, ירושלים תשי"ז, עמ' כא, באתר אוצר החכמה.
1 2  שו"ת רדב"ז חלק ג סימן תקלב.
↑  שו"ת רדב"ז חלק א סימן שמ.
↑  סימן רכד.
↑  בשנתון פרוסידינגס כרך ד עמ' 153, מאמרו של ה' אלכסנדר מרכס, ובכ"י פריז.
↑  כטעות ממרויש
| --- | --- |
בקרת זהויות :  NLI: 987007310488505171  LCCN: no92031492  VIAF: 7818167807422118130007   WorldCat (עם VIAF): 7818167807422118130007 
ערך זה הוא קצרמרבנושא אישים. אתם מוזמנים לתרום לוויקיפדיה ו.
דור צויגנבום

| --- | --- |

 לידה:  17 באוקטובר 1960 (בן 64) חיפה, ישראל 
 מדינה:  ישראל 
 תקופת הפעילות:  מ-1984
 עיסוק:  מורה למשחק ב"סטודיו למשחק ניסן נתיב"
 צאצאים:  אופיר צויגנבום 
 פרסים והוקרה:  פרס השחקן בפסטיבל חיפה להצגות ילדים (1999) פרס הבמאי המצטיין פרס הרעיון המקורי בפסטיבל חיפה לילדים (2006) פרס השחקן בפסטיבל תיאטרונטו (2014)
 האתר של דור צויגנבום
 פרופיל ב-IMDb
 
צויגנבום בתפקיד אהרל'ה בצילומי הסרט "בלוז לחופש הגדול", דצמבר 1986
פורטרט של דור צויגנבום. צילם: מיכה קירשנר
דור צְוַיְגֶנְבּוֹם (נולד ב-17 באוקטובר 1960 בחיפה) הוא שחקן, במאי, מדבב ומחזאי ישראלי. מורה למשחק ב"סטודיו למשחק ניסן נתיב".
ביוגרפיה

צויגנבום נולד בחיפה. לאחר שירותו בצה"ל למד משחק ב"סטודיו למשחק ניסן נתיב".